Tartu valla Tila küla tööstuskompleksi ees peatunud maasturist väljunud Eero Mikenbergi Prada päikeseprillide tagant ei paistnud eile välja, kas ja milline äng painab töötut möldrit.
Endine Kilgi-poiss ei saa turvamehest mööda
«Oh, tule, noor ja tugev mees, ja vaata ringi veski sees. Sa otsi riistad ülesse ja raiu sooned kivisse,» seisab Hando Runneli luuletuses. Aga mis siis teha, kui turvamees ei lase? Rein Kilgi hiilgeaegadel tema paremaks käeks olnud Mikenberg tahaks enda jutu järgi väga vilja jahvatada, aga veski ja Mikenbergi vahele jääb mitte ainult aed, vaid ka turvamees, kes ei luba möldrit veskisse.